ගාල්ල මත්ද්‍රව්‍ය දුෂණ මර්ධන අංශයෙන් ගංජා කිලෝ 5ක් පෙරේදා (09) ගාල්ල ගිංතොටදී අත්අඩංගුවට ගත් බව ගාල්ල මත්ද්‍රව්‍ය දුෂණ මර්ධන අංශයේ ස්ථානාධිපති පොලිස් පරීක්ෂක ප‍්‍රසන්න ජයරත්න මහතා පවසයි.ඌව පරණගම තණමල්විල පදිංචිකරුවෙක් පාසල් බෑගයක ගංජා අසුරාගෙන ගාල්ල හික්කඩුව ප්‍රදේශයේ පුද්ගලයෙකුට මේ ගංජා තොගය භාර දීමට පැමිණ තිබේ.පොලීසියට ලද තොරතුරකට අනුව ඔවුන් වෙස්ගෙන ගොස් ගිංතොටදී සැකකරු අත්අඩංගුවට ගෙන ඇත.ගාල්ල මුලස්ථාන පොලීසියේ ස්ථානාධිපති කේ. ඒ. උදය කුමාර මහතාගේ උපදෙස් මත, ගාල්ල මත්ද්‍රව්‍ය දුෂණ මර්ධන අංශයේ ස්ථානාධිපති පොලිස් පරීක්ෂක ප්‍රසන්න ජයරත්න, පො.සැ. 58987 හසන්ත, පො.සැ. 28031 මෙන්ඩිස්, පො.සැ. 33645 රංජිත්, පො.සැ. 88625 උපාලි යන නිලධාරීහු මේ වැටලීම සිදු කළහ.සැකකරු ඊයේ 10 දින අධිකරණයට ඉදිරිපත් කිරීමට නියමිතව තිබුණි..